
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 405 

26 Απριλίου 1994 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Γνωστοποίηση παρακατάθεσης αποζημίωσης λόγω 
απαλλοτρίωσης για δημόσια ωφέλεια (δημιουργία 
κοινοτικού αυτοκ/δρομου στην Κοινότητα Μουσου- 
νίτσας Ν. Φωκίδας . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου πδλεως στο Ο.Τ. 
80, 89 και 90 του Δήμου Τριανδρίας Ν. θεσ/κης 2 

Αποχαρακτηρισμός χώρου, χαρακτηρισμός του ως χώ¬ 
ρος ανέγερσης Κέντρου Ψυχικής Υγείας και Καθο¬ 
ρισμός όρων δόμησης στο Ο.Τ. 63 της Ξάνθης. .. 3 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. 150 (1) 

Γνωστοποίηση παρακατάθεσης αποζημίωσης λόγω απαλ¬ 
λοτρίωσης για δημόσια ωφέλεια (δημιουργία κοινοτι¬ 
κού δρόμου αυτοκ/δρομου στην Κοινότητα Μουσουνί- 
τσας Ν. Φωκίδας. 

Ο ΠΡΟΕΔΡΟΣ ΤΗΣ ΚΟΙΝ. ΜΟΥΣΟΥΝΙΤΣΑΣ ΦΩΚΙΔΑΣ 
Έχοντας υπόψη: 

1) Τις διατάξεις του Ν.Δ. 797/71 «περί αναγκαστικών 
απαλλοτριώσεων» Ν. Φωκίδας. 


2) Την αριθ. 8/26.3.1989 απόφαση του Κοινοτικού 
Συμβουλίου Μουσουνίτσας. 

Γνωστοποιούμε ότι την 20.9.1993 παρακατατέθηκαν 
στο Ταμείο Παρακαταθηκών και Δανείων Γ ραφείο Παρα¬ 
καταθηκών Λιδορικίου, υπέρ των: 1) Αναστασία Αριστ. 
Σουλιώτη και 2) Ζωή Αριστ. Σουλιώτη, τα χρήματα για την 
αποζημίωση του απαλλοτριωθέντος αναγκαστικώς ακινή¬ 
του για δημόσια ωφέλεια και συγκεκριμένα για τη δη¬ 
μιουργία Κοινοτικού αυτοκινητόδρομου δυνάμει της αριθ. 
8/26.3.1989 αποφάσεως του Κοινοτικού Συμβουλίου 
Μουσουνίτσας. 

Η απαλλοτρίωση κηρύχθηκε υπέρ της Κοινότητας Μου¬ 
σουνίτσας και με δαπάνες αυτής. 

Η τιμή μονάδος αποζημιώσεως του απαλλοτριωθέντος 
καθορίστηκε με την αριθ. 17/ΑΠΜ 9/1991/1992 από¬ 
φαση του Μονομελούς Πρωτοδικείου Άμφισσας. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Μουσουνίτσα, 11 Απριλίου 1994 
Ο Πρόεδρος 

ΕΠΑΜΕΙΝΩΝΔΑΣ ΚΟΤΡΩΝΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΔΠ/ΠΜ/1180/58 (2) 

Τροποποίηση ρυμοτομικού σχεδίου πδλεως στα Ο.Τ. 80, 

89 και 90 του Δήμου Τριανδρίας Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17.7.23 «περί σχεδίων 
πόλεων κ.λπ.» όπως μεταγενέστερα τροποποιήθηκαν και 
συμπληρώθηκαν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47Α) όπως 
τροποιήθηκαν και συμπληρώθηκαν με το αριθ. 1018/71 
Ν. Δ/γμα (ΦΕΚ 220 Α) και με την παρ/φο 3 του άρθρου 34 
του Ν. 1577/85 (ΦΕΚ 210 Α*). 

3. Τις διατάξεις του αριθ. 183/1986 Π. Δ/τος (ΦΕΚ 
70Α ) και ειδικώτερα το άρθρο 1. 

4. Το από 16.10.91 Π. Δ/γμα «Έγκριση πολεοδομικής 

Μελέτης τμήματος της Πολεοδομικής Ενότητος 3 του Δή¬ 
μου Τριανδρίας.» (ΦΕΚ 784 Δ76.11.91). 

5. Τις αριθ. 206/93 και 218/93 αποφάσεις του Δημοτι¬ 
κού Συμβουλίου Τριανδρίας. 

6. Την αριθ. 206 Πράξη (συνεδρία 7η/22.2.94) του Συμ¬ 


βουλίου Χ.Ο.Π. Ν. Θεσσαλονίκης μετά την από 17.2.94 
εισήγηση του Τμήματος Πολεοδομικών Μελετών της Δ/ 
νσης Πολεοδομίας Θεσσαλονίκης, αποφασίζουμε: 

1. Εγκρίνεται η τροποποίηση του Ρυμοτομικού Σχεδίου 
πδλεως στα Ο.Τ. 80, 89 και 90 του Δήμου Τριανδρίας Ν. 
θεσ/νίκης με την μετατόπιση προς Βορρά των οικοδομι¬ 
κών και ρυμοτομικών γραμμών όπως φαίνεται στα τέσ¬ 
σερα (4) τοπογραφικά διαγράμματα σε κλίμακα 1:1000 
που θεωρήθηκαν από την διευθύντρια της Πολεοδομίας 
θεσ/νίκης και συνοδεύουν την απόφαση αυτή. 

2. Από το κανονιστικού χαρακτήρα σκέλος αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού ή του οικείου Ο.Τ.Α. Δήμου Τριαν¬ 
δρίας. 

3. Η απόφαση αυτή και τα διαγράμματα που τη συνο¬ 
δεύουν να δημοσιευθούν στην Εφημερίδα της Κυβερνή- 
σεως. 

4. Η ισχύς της αρχίζει από τη δημοσίευσή της στην Εφη¬ 
μερίδα της Κυβερνήσεως. 

Θεσσαλονίκη, 9 Μαρτίου 1994 

Ο Νομάρχης 
Κ. ΠΑΠΑΔΟΠΟΥΛΟΣ 

ΔΙΕΥΘΥΝΣΗ ΠΟΛΕΟΔΟΜΙΑΣ 


ΔΙΑΓΡΑΜΜΑ ΤΡΟΠΟΠΟΙΗΣΗΣ ΡΥΜΟΤΟΜΙΑΣ 

ΔΗΗΟΙ ΤΡίβΝΛΡΙβΣ_ _ _ 

ΝΟΜΑΡΧΙΑ ΘΕΣΣΑΛΟΝΙΚΗΣ 
ΔΙΕΥΘΥΝΣΗ ΠΟΛΕΟΔΟΜΙΑΣ 

ΝΟΜΑΡΧΙΑ ΘΕΣΣΑΛΟΝΙΚΗΣ 
ΔΙΕΥΘΥΝΣΗ ΠΟΛΕΟΔΟΜΙΑΣ 

Αριθ . 12 (3) 

Αποχαρακτηρισμός χώρου, χαρακτηρισμός του ως χώρος 

ανέγερσης Κέντρου Ψυχικής Υγείας και Καθορισμός 

όρων δόμησης στο Ο.Τ. 63 της Ξάνθης. 

Ο ΝΟΜΑΡΧΗΣ ΞΑΝΘΗΣ 
Έχοντας υπ’ όψη: 

1. Τις διατάξεις του Ν. Δ/τος της 17ης Ιουλίου 1923 
όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρ. 3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως 
τροποποιήθηκαν και συμπληρώθηκαν με το υπ’ αριθ. 
1018/71 Ν. Δ/γμα (ΦΕΚ 220/Α) και με την παρ. 3 του άρθ. 
34 του Ν. 1577/85 (ΦΕΚ 210/Α). 

3. Τις διατάξεις του υπ' αριθ. 183/1968 Π. Δ/τος (ΦΕΚ 
70/Α). 

4. Τις υπ’ αριθ. 113 και 253/1993 γνωμοδοτήσεις του 
δημοτικού Συμβουλίου Δήμου Ξάνθης. 

5. Την υπ’ αριθ. 1/11.2.94 γνωμοδότηση του Συμβου¬ 
λίου Χωροταξίας, Οικισμού και Περ/ντος, Ν. Ξάνθης, απο¬ 
φασίζουμε: 

Αρθρο 1 

Εγκρίνεται α) Ο αποχαρακτηρισμός του χώρου ΚΕ¬ 
ΝΤΡΟΥ ΝΕΟΤΗΤΟΣ, β) χαρακτηρισμός ως χώρου ΑΝΕ¬ 
ΓΕΡΣΗΣ ΚΕΝΤΡΟΥ ΨΥΧΙΚΗΣ ΥΓΕΙΑΣ στο Ο.Τ. 63 με¬ 


ταξύ των οδών Αϊδινίου - θυατείρων και Γρηγ. Ε' πόλεως 
Ξάνθης, γ) καθορίζονται όροι δόμησης του χώρου οι ίδιοι 
που ισχύουν στο τομέα που εμπίπτει ο παραπάνω χώρος 
και όπως αυτοί αναγράφονται επί του διαγράμματος της 
εγκρίσεως. 

2. Καθορίζεται 

α. Τόπς ανάρτησης διαγραμμάτων τροποποίησης: ο πί¬ 
νακας ανακοινώσεων του Τμήματος Πολεοδομίας και Πο- 
λεοδομικών Εφαρμογών Ν. Ξάνθης. 

β. Χρόνος ανάρτησης διαγραμμάτων: δέκα πέντε (15) 
ημέρες από της υπογρϊκρής αποφάσεως. 

γ. Αριθμός φύλλων διαγραμμάτων: 1. 

δ. Κλίμακα διαγραμμάτων: 1:200. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. Από τις 
διατάξεις της απόφασης αυτής δεν προκαλεΐται δαπάνη 
σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 12 Απριλίου 1994 
Ο Νομάρχης 

ΛΑΖΑΡΟΣ ΖΟΥΡΝΑΤΖΗΣ 

